Elizabeth Ofosu-Agyare

Ein early life den education 
Mrs. Elizabeth Ofosu-Adjare be de third of ten girlies born to ein parents, late Hon Adjei-Mensah, he be lawyer, businessman den politician wey Mrs. Adjei-Mensah be businesswoman. She attend de St Monica's Secondary School for Mampong, Kumasi where she get both ein O den A level certificates. Elizabeth Ofosu-Adjare den proceed go Kwame Nkrumah University of Science and Technology where she get ein Bachelor of Arts in Social Science. She san continue go de University of Ghana, Legon go pursue further studies for de field of Law wey obtain honors for LLB insyd 2002. She later get ein degree for law insyd 2004."Ofosu-Adjare, Elizabeth". Ghana MPS. Retrieved 21 April 2024.

 Ein career 
Mrs. Elizabeth Ofosu-Adjare start ein legal practice plus de Holy Trinity Chambers wey dey Kumasi, Ashanti Region insyd 2004 wey she go thru wey she cam turn partner for de firm. She san cam turn lawyer give de Legal Aid Scheme wey dey Ashanti Region insyd. She san cam turn board member for de Multi Trust Financial Company wey dey insyd Kumasi from 2004 till date. Rydee she be board member of de Federation Commodities Limited.Nartey, Laud (24 January 2022). "E-levy can be passed by NPP with their slim majority, but NDC'll still oppose it - NDC MP". 3NEWS. Retrieved 24 January 2022.

Dem appoint am for de Board of de Tema Oil Refinery insyd 2009 by de President of de Republic of Ghana wey she serve from 2009 come 2013. President John Dramani Mahama appoint Elizabeth Ofosu-Adjare for 1 March 2013 as ein newly created/realigned Ministry of Tourism, Culture & Creative Arts.Ghana, News (9 April 2013). "Who Is The Real Elizabeth Ofosu-Agyare? | News Ghana". News Ghana. Retrieved 21 April 2024.

 Political career 

 As Ministry of Tourism, Culture & Creative Arts 
President John Dramani Mahama appoint Ofosu-Adjare for 1 March 2013 to ein newly created/realigned Ministry of Tourism, Culture & Creative Arts. As de Sector Minister for der, she job creditably plus fourteen (14) Agencies wey dey under ein ministry wey dem introduce am as innovative, novelty tourism programs as an addition to Ghana den ein Tourism products & Offerings.https://web.archive.org/web/20230326201641/https://3news.com/e-levy-can-be-passed-by-npp-with-their-slim-majority-but-ndcll-still-oppose-it-ndc-mp/

 ExploreGhana project 
Worthy of mention be ein ExploreGhana project wey she launch am insyd 2014 so say e go stimulate den drive domestic tourism insyd Ghana. After three years of ein launch, domestic tourism get world wide coverage by media outlets den organizations insyd den outsyd de country. Thus ensuring de country dey promote ‘’Responsible Tourism’’ wey edey offer diverse tourism product mix, wey ebe both local den international tourists so say all go benefit from am."Explore Ghana initiative launched". Graphic Online. Retrieved 15 October 2020.

 National Festival for Arts & Culture 
Anoda major traditional festival wey she introduce be de Homogeneous Festival for de Ga State. For de first tym insyd Ghana, de ministry nurture dis Homogeneous Festival so say de Greater Accra Region get ein own festival brand. She san restructure de National Festival for Arts & Culture (NAFAC)"National Festival of Arts & Culture opens in Accra". www.ghanaweb.com. 2 November 2016. Retrieved 15 October 2020. den de famous Ghana Carnival wey she introduce as of ein maiden year for office.AfricaNews (4 July 2016). "Ghana Carnival 2016 showcases sub-regional and Caribbean cultures". Africanews. Archived from the original on 6 July 2016. Retrieved 15 October 2020. Dem san credit am plus de setting up of Tourism levy secretariat so say ego help improve de collection den payment of 1% Tourism levy by patrons. Ebe dis levy wey generate substantial funds give de execution of tourism projects especially for de sector for de capacity building den tourism promotion."GTA Inaugurates Tourism Fund Secretariat". Modern Ghana. Retrieved 15 October 2020.

 Film Bill 
Mrs. Ofosu-Adjare ein oda achievements wey she chalk for de sector be de legislative framework wey edey support de work for de Creative Arts industry insyd. She lead de passage for de Film Bill, wey ego thru cabinet wey dem approve am insyd Parliament wey e cam turn law. Dis fresh bill come replace de old Film Act of 1961 wey ebe de first time such fresh legislative framework dem introduce so say ego ensure de Film den Television sector go get de much-needed legal backing for Ghana insyd."Mahama signs Ghana film Bill into law". Citi 97.3 FM - Relevant Radio. Always. 23 December 2016. Retrieved 15 October 2020.

 Back to Seychelles Trip 
She lead high powered Government Delegation to accompany de return of de King of Ashanti Kingdom, Asantehene Otumfuo Osei Tutu II go Seychelles Islands where de King of Ashanti, Nana Prempeh I dem send am go exile as of de Ashanti-British war insyd 1900. Ebe de first tym sitting Ashanti King go visit de Seychelles Islands."Asantehene goes to Seychelles Islands". Graphic Online. Retrieved 15 October 2020."Ghana's Ashanti king set to visit royal family's former site of exile in Seychelles". www.seychellesnewsagency.com. Retrieved 15 October 2020.

 International roles 
For de International level, she lead Ghana ein tourism sector by consistently appearing for de major Tourism fairs den exhibitions lyk de World Travel Market, International Tourism Bourse (ITB), FITUR International Travel Fair, Vakantiebeurs Holiday Fair, & China Outbound Tourism & Travel Market (COTTM). Neva before wey dem market Ghana for international level since de last three years for ein tenure as de Sector Minister."Chinese Ambassador to Ghana H.E. Ms. Sun Baohong attended the hand-over ceremony for office supplies to the Ministry of Tourism, Culture and Creative arts". www.mfa.gov.cn. Retrieved 24 January 2022.

She lobby ein colleague African Ministers den top echelons for de United Nations World Tourism Organization (UNWTO) so say Ghana go host de first ever Brand Africa conference for Accra insyd August 2015."UN Branding Africa Conference launched". Modern Ghana. Retrieved 15 October 2020. Ein popularity den energetic role for de International Tourism matters go help Ghana wey dem elect am to de Executive Council for de UN Tourism body at its 21st UNWTO Session in Medellin Colombia."Page 45". Visit Ghana. Retrieved 18 November 2022.

 Committees 
She be member of de Health Committee wey she san be member of de Appointments Committee."Parliament of Ghana". www.parliament.gh. Retrieved 18 November 2022.

 Ein life matter 
She marry Mr. Lawrence Ofosu-Adjare. She be de daughter of de late Isaac Kwadwo Adjei-Mensah, wey serve as Minister of Water Resources, Works and Housing during de Rawlings government, wey he san cam turn Member of Parliament for Techiman North where rydee she be de MP."Photos: Exclusive Events Ghana Ltd Mourns With Mrs. Elizabeth Ofosu-Adjare". Modern Ghana. Retrieved 19 February 2021.Eshun, Beatrice. "President Mahama eulogises late I.K Adjei Mensah". www.gbcghana.com. Retrieved 19 February 2021.

 Sanso spy 

 List of Mahama government ministers
 List of Mills government ministers

 References 
Category:Human
Category:Ghanaians
Category:Ghanaian politicians
Category:1974 births
Category:National Democratic Congress (Ghana) politicians
Category:21st-century Ghanaian women politicians
Category:21st-century Ghanaian politicians
Category:Ghanaian women lawyers
Category:Ghanaian MPs 2021–2025
Category:21st-century Ghanaian lawyers
Category:Kwame Nkrumah University of Science and Technology alumni
Category:University of Ghana alumni
Category:People wey komot Bono Region